Public procurement notice: Contract Notice
Published: 2024-01-03
Buyer: Περιφέρεια Ιονίων Νήσων
Country: GR
Contract type: Services
Procedure: Open procedure
CPV classification: 48000000 | 72212100: Industry specific software programming services
Estimated value: 1129032.26 EUR
Submission deadline: 2024-02-09
Award criteria: The most economic tender

Technical requirements: Διακήρυξη Ηλεκτρονικού Ανοικτού (Διεθνούς) Δημοσίου Διαγωνισμού για το Έργο «Ψηφιακός Αγροδιατροφικός Χάρτης Περιφέρειας Ιονίων Νήσων»
Μέσα από ευφυείς εφαρμογές επιδιώκεται η ανάδειξη με σύγχρονο και καινοτόμο τρόπο του αγροδιατροφικού και πολιτιστικού πλούτου της Περιφέρειας και η παροχή πληροφοριών που αφορούν υπηρεσίες και υποδομές πολιτισμού, τουρισμού & αναψυχής. Ειδικότερα το έργο περιλαμβάνει:
•	Σχεδιασμό διαδικτυακής πλατφόρμας και υλοποίηση εφαρμογών λογισμικού και εφαρμογών έξυπνων κινητών συσκευών.
•	Δημιουργία Σύγχρονου Περιεχομένου (content) για το σύνολο των εφαρμογών λογισμικού που θα αναπτυχθούν στο πλαίσιο του έργου.
•	Παροχή υπηρεσιών Τεχνικής Υποστήριξη- Help Desk στους τελικούς χρήστες για την αξιοποίηση των ψηφιακών εφαρμογών.
•	Δράσεις ενημέρωσης – πληροφόρησης – ευαισθητοποίησης των κατοίκων, παραγωγών, παρόχων υπηρεσιών και φυσικά των τουριστών/επισκεπτών της Περιφέρειας και όλων των σχετικών φορέων για τη δημιουργία, λειτουργία και τους σκοπούς του έργου.
Η Περιφέρεια, μέσω του προτεινόμενου έργου καλείται να παρέχει πληροφορίες και υπηρεσίες, μέσα από ένα κεντρικό σύστημα διαχείρισης, που θα αξιοποιεί τα εγκατεστημένα Δημόσια σύγχρονα συστήματα Wi-Fi και θα προβάλει και προωθεί περιεχόμενο σε Έξυπνα Σημεία Πληροφόρησης εξωτερικών και εσωτερικών χώρων, μέσω ενός κεντρικού Συστήματος Ψηφιακής Σήμανσης (και εφαρμογών προκειμένου να συνδέσει τους επισκέπτες της Περιφέρειας και τους τοπικούς παραγωγούς και επιχειρήσεις.
1. Σχεδιασμό διαδικτυακής πλατφόρμας/ψηφιακής πύλη και υλοποίηση εφαρμογών λογισμικού και εφαρμογών έξυπνων κινητών συσκευών. Τα συστήματα και οι εφαρμογές αποτελούν αναπόσπαστα στοιχεία της πλατφόρμας αλλά και της εφαρμογής για κινητές συσκευές, ειδικότερα θα πρέπει να σχεδιασθούν και να αναπτυχθούν:
2. Δημιουργία Σύγχρονου Περιεχομένου για τις παραπάνω εφαρμογές λογισμικού (φωτογραφίες 360ο, video από drones, σύγχρονες φωτογραφίες και κείμενα για σημεία ενδιαφέροντος) σε 8 γλώσσες
3	Υπηρεσίες Τεχνικής Υποστήριξη- Help Desk Τελικών Χρηστών. Αφορά στην παροχή υπηρεσιών τεχνικής εξυπηρέτησης προς τους χρήστες των συστημάτων σε επίπεδο Περιφέρειας για συνολικά δώδεκα (12) μήνες. Οι υπηρεσίες Τεχνικής Υποστήριξη περιλαμβάνουν τηλεφωνική επικοινωνία με τους χρήστες των συστημάτων και παρέχονται εργάσιμες μέρες και ώρες από εξειδικευμένο τηλεφωνικό κέντρο.
4	Δημιουργία εξειδικευμένου εκπαιδευτικού οπτικοακουστικού υλικού για την υποστήριξη της εκπαιδευτικής διαδικασίας. Το εκπαιδευτικό υλικό που θα αναπτυχθεί θα αφορά:
4.1	Εκπαίδευση των στελεχών της Περιφέρειας που θα αναλάβουν την λειτουργία του κέντρου διαχείρισης του έργου μετά την ολοκλήρωση του.
4.2	Υποστήριξη και καθοδήγηση των τελικών χρηστών στις διαδικασίες εγγραφής και συμπλήρωσης των σχετικών πεδίων του marketplace και δημιουργίας profile.
5.	Δράσεις ενημέρωσης – πληροφόρησης – ευαισθητοποίησης. Στις υπηρεσίες περιλαμβάνεται ο σχεδιασμός και υλοποίηση συγκεκριμένου πλάνου ενεργειών ενημέρωσης των κατοίκων, παραγωγών, παρόχων υπηρεσιών και φυσικά τουριστών/επισκεπτών της Περιφέρειας και όλων των σχετικών φορέων για τη δημιουργία, λειτουργία και τους σκοπούς του έργου. Στόχος είναι η επίτευξη της μέγιστης δυνατόν διάδοσης του έργου, προκειμένου να εξασφαλιστεί η επιτυχής λειτουργία του στο μέλλον. Στις δράσεις δύναται να περιλαμβάνονται ημερίδες, ενέργειες και δράσεις στο διαδίκτυο και στις πλατφόρμες κοινωνικής δικτύωσης, δημιουργία καναλιών στο youtube, vimeo, Instagram, twitter, κλπ και φυσικά σχεδιασμός και παραγωγή έντυπου υλικού. Το ενημερωτικό υλικό θα είναι διαθέσιμο τόσο στην διαδικτυακή πύλη της Περιφέρειας (https://pin.gov.gr/home) όσο και στην διαδικτυακή πύλη του έργου.
Η παρούσα σύμβαση χρηματοδοτείται από πόρους του ΠΔΕ του ΥΠΕΣ. Η σύμβαση περιλαμβάνεται στο Έργο με τίτλο: «Ψηφιακός Αγροδιατροφικός Χάρτης Περιφέρειας Ιονίων Νήσων», της Πράξης «Ψηφιακή Έξυπνη Περιφέρεια Ιονίων Νήσων», στο Πλαίσιο του Προγράμματος «ΑΝΤΩΝΗΣ ΤΡΙΤΣΗΣ», στον Άξονα Προτεραιότητας «Ψηφιακή Σύγκλιση» με βάση την Απόφαση Ένταξης με α.π. 12305/2021/29-06-2022 του Αναπληρωτη ΥΠΕΣ.

Eligibility requirements: 1.	Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε: α) κράτος-μέλος της Ένωσης, β) κράτος-μέλος του Ευρωπαϊκού Οικονομικού Χώρου (Ε.Ο.Χ.), γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4, 5, 6 και 7 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων. Στο βαθμό που καλύπτονται από τα Παραρτήματα 1, 2, 4, 5 6 και 7 και τις γενικές σημειώσεις του σχετικού με την Ένωση Προσαρτήματος I της ΣΔΣ, καθώς και τις λοιπές διεθνείς συμφωνίες από τις οποίες δεσμεύεται η Ένωση, οι αναθέτουσες αρχές επιφυλάσσουν για τα έργα, τα αγαθά, τις υπηρεσίες και τους οικονομικούς φορείς των χωρών που έχουν υπογράψει τις εν λόγω συμφωνίες μεταχείριση εξίσου ευνοϊκή με αυτήν που επιφυλάσσουν για τα έργα, τα αγαθά, τις υπηρεσίες και τους οικονομικούς φορείς της Ένωσης. 2.	Οικονομικός φορέας συμμετέχει είτε μεμονωμένα είτε ως μέλος ένωσης. Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς. Η αναθέτουσα αρχή μπορεί να απαιτήσει από τις ενώσεις οικονομικών φορέων να περιβληθούν συγκεκριμένη νομική μορφή, εφόσον τους ανατεθεί η σύμβαση. 3.	Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον.

Award value: 1129032.26